Усяго ж за час існавання цэнтра, які адкрыты ў рэжыме эксперымента, да тутэйшых спецыялістаў звярнулася больш за сто чалавек, 86 з іх непаўналетнія, астатнія — бацькі залежных падлеткаў, двое з якіх прайшлі поўны курс спецыяльных заняткаў. Калі камусьці падасца, што гэта зусім нямнога, то мушу паспрачацца: вы, напэўна, не ведаеце, наколькі гэта складаная справа — рэабілітацыя нарказалежных і псіхалагічная падтрымка іх родных. Зараз у аддзяленні праходзяць рэабілітацыю 11 чалавек. Праграма рэабілітацыі разлічана на 6 месяцаў, але яе тэрмін можа быць прадоўжаны. Дапамога абсалютна бясплатная.